پکتیکا ولایت کې د افغانی سرې میاشتې له لوری په (۱۴۲) بېوزله کورنیو ته خرما ووېشل شوه! نن سه شنبه د روان ۱۴۴۵ سپوږمیز کال د رمضان المبارک میاشتې ۹ مه نېټه، د افغانی سرې میاشتې ټولنې اړوند مرکزی سویل لویدیځ زون سره په همغږۍ، پکتیکا ولایت مرکز کې (۱۴۲) بیوزله کورنیو ته د یاد ولایت سرې میاشتې رئیس ښاغلی! مولوی عارف الله «حامد» او څانګې (BDRT) ټیم غړو لخوا (۱۱۳۶) کیلو ګرامه خرما توزیع کړل شوه. د یادونې وړ ده، چې یاده مرسته د سعودی عربستان هیواد د ملک سلمان خیریه بنسټ له لوری تهیه شوې وه، چې هرې کورنۍ ته (۸) کیلو ګرامه خرما ورکړل شوه. یادې ثبت شوې کورنۍ موده مخکې سروې او کوبو سیستم له لارې ثبت شوې وې، چې نن ورته مرسته ووېشل شوه.